Чрез
Интервюиращият орган на
Държавната агенция за бежанците при МС
До
Административен съд София град

Ж А Л Б А

от Кеуан Ибрахим Хусейн
ЛНЧ:7003158709
гражданин на Ирак
гр.София, ул. “Преки път“ №58, ет.2

п р о т и в
Решение №13 - В/29.05.2025 г.
на интервюиращ орган на ДАБ


Уважаеми господин/жо/ административен съдия,


С горепосоченото решение на интервюиращия орган при Държавната агенция за бежанците е отказано допускането на последващата ми молба за закрила рег.№ УП 5691/09.05.2025 г. в Р. България.  Считам, че същото е незаконосъобразно и следва да бъде отменено по следните съображения:

При разглеждане на последваща молба за закрила, административният орган трябва да прецени допустимостта й съгласно разпоредбата на 76а от ЗУБ, във връзка с чл. 13, ал. 2 от същия закон.

Последната норма сочи, че производството за предоставяне на международна закрила не се образува, а образуваното се прекратява, когато чужденецът е подал последваща молба, в която не се позовава никакви нови обстоятелства от съществено значение за личното му положение или относно държавата му по произход.

Към молбата за закрила са представени 2 броя писмени документи – съдебни решения доказващи наличието на нови обстоятелства свързани с личната ми история. 

От съдържанието на същите се установява, че съдът е задължил ДАБ при МС при повторното разглеждане на молбата на закрила на съпругата и на децата ни, да извърши преценка за евентуалните рискове при връщане на семейството ни в държавата на произход. 

Считам, че изложеното по-горе доказва наличието на нови обстоятелства които следва да бъдат разгледани в светлината на Директива 2011/952, член 23, параграф 2 които разглежда хипотезата на спазване на принципа за гарантиране запазването на целостта на семейството.

Административният орган обаче нито ги е ценил, нито ги е обсъждал, а единствено е обсъдил заповед за арест, представена по време на съдебното производство по обжалване на решението на председателя на ДАБ с което ми бе отказано предоставянето на международна закрила по първата ми молба.

Постановяването на административен акт при непълно изясняване на фактите представлява съществено процесуално нарушение, тъй като е пряко свързано с крайния резултат по подадената от мен последваща молба за закрила.

Искане: С оглед гореизложеното моля да отмените решение № 13 - В/29.05.2025 г.  на интервюиращ орган  на Държавната агенция за бежанците и да върнете преписката за ново разглеждане със задължителни указания по прилагането на закона. 
	
Особено искане: Моля на основание чл.4 от ГПК във връзка с чл.14 ал.2 от АПК за съдебното заседание да бъде назначен преводач от арабски език тъй като не владея български език достатъчно добре.

Приложение: копие от жалбата за ответника и пълномощно
	

							
С уважение: …………………     
